Anna Ceselie Brustad Moe

Anna Ceselie Brustad Moe (født 1975) er en norsk politiker (Sp) som siden juni 2017 er ansatt som politisk rådgiver i NHO Trøndelag.

Hun ble født den 8. mai 1975 på Tautra i Nord-Trøndelag, og er oppvokst samme sted.«Navn: Anna Ceselie Brustad» – Adresseavisen (9. januar 2007), s. 24. Hun er cand.mag. med rettsvitenskap og samfunnsgeografi. Moe ble næringspolitisk rådgiver i Allskog i 2009 og næringspolitisk sjef i 2014. Før dette har hun blant annet vært informasjonssekretær i Næringslivets Kystaksjon.

Etter å ha vært tillitsvalgt i Senterungdommen, ble hun første gang innvalgt i Frosta kommunestyre i 1999. Hun ble etter hvert Senterpartiets gruppeleder og ordførerkandidat i 2003. Hun har også ledet Frosta senterparti. Hun var Senterpartiets 1. vararepresentant til Stortinget fra Nord-Trøndelag 2005–2009, og møtte fast for statsråd Lars Peder Brekk 2008–2009. Moe var medlem av Stortingets kommunal- og forvaltningskomite og partiets innvandringspolitiske talskvinne.

Hun er gift med statsråd Ola Borten Moe, som hun har barn med. De bor på Leinstrand i Trondheim.

 Referanser 

 Eksterne lenker 


Kategori:Stortingsrepresentanter fra Sp
Kategori:Stortingsrepresentanter for Nord-Trøndelag
Kategori:Stortingsrepresentanter 2005–2009
Kategori:Lokalpolitikere i Frosta
Kategori:Sp-politikere i Nord-Trøndelag
Kategori:Tillitsvalgte i Senterungdommen
Kategori:Norske foreningspersoner
Kategori:Personer fra Frosta kommune